Kuopion kaupunginkirjasto

Svenska Klubben
2024-02-07 17:00 - 18:00, 2024-02-22 17:00 - 18:00 (Europe/Helsinki) | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Kokoontumiskerrat kevätkaudella:
to 25.1. | ke 7.2. | to 22.2. | ke 20.3. | to 4.4. | ke 17.4. | to 2.5. |
Tervetuloa mukaan!

Pyörön kirjaston lukupiiri
2024-02-07 17:30 - 18:30 | Pyörön kirjasto, Jalkasenkatu 3, Kuopio, 70820, Suomi
Kevätkauden 2024 kokoontumiset Pyörön kirjastolla sekä käsiteltävät kirjat:
ke 3.1. klo 17.30–18.30
Tähtipylly / Jori Reijula
ke 7.2. klo 17.30–18.30
Keskiyön kirjasto / Matt Haig
ke 13.3. klo 17.30–18.30
Taivaallinen vastaanotto / Jukka Viikilä
sekä
Puuseppä, Puiden tarinoita -sarja / Iiro Küttner, Ville Tietäväinen (kuvitus)
sekä
Ruohonvihreää / Carol Shields
ke 3.4. klo 17.30–18.30
Jää / Ulla-Lena Lundberg
ke 15.5. klo 17.30–18.30
Sata auringonkiertoa / Maritta Lintunen
Tervetuloa!

Parhaat tietokirjat 2023, vinkkaamassa Riitta Kylänpää
2024-02-08 17:00 - 18:00 | Pääkirjasto, Maaherrankatu 12, Kuopio, 70100, Suomi
Torstaina 8.2. klo 17 Finlandia-palkittu toimittaja ja tietokirjailija Riitta Kylänpää tulee esittelemään parhaat tietokirjavinkkinsä vuodelta 2023. Tilaisuus pidetään pääkirjaston 2.kerroksen lavalla. Lisäksi tilaisuus striimataan Kuopion kaupunginkirjaston Facebook-sivulla, joten sitä voi seurata myös kotoa käsin.
Riitan alustusta tapahtumaan:
”Hyvä tietokirja avaa aikamme isoja ja haastavia kysymyksiä, taustoittaa niitä, lisää lukijan ymmärrystä ja panee väistämättä ajattelemaan”, toteaa toimittaja ja tietokirjailija Riitta Kylänpää.
Kylänpää ja Kanava-lehden tietokirjapalkintoraadin toinen jäsen E2:n tutkimusjohtaja Juho Rahkonen valitsivat viisi parasta teosta kilpailuun lähetetyistä 170 tietokirjasta. Marraskuussa julkistettiin voittaja: Sonja Saarikosken Naisvangit.
”Luku-urakka oli hurja, mutta erinomaisen palkitseva. Parasta oli, tietysti, uuden oppiminen.”
Tervetulleena uutena Kylänpää pitää romaanikerrontaa lähentelevien tarinallisten tietokirjojen vahvaa tulemista. Kanava-palkinnon voittanut Saarikosken teos ja tieto-Finlandialla palkittu Antti Järven kirja Minne katosi Antti Järvi edustavat tätä tyylilajia.
Viime vuonna ilmestyneiden tietokirjojen poikkeuksellisen korkeasta tasosta kertoo se, että loppusuoralle ylsi liki kaksikymmentä teosta.
Kuopion pääkirjaston tilaisuudessa Kylänpää kertoo, mikä tekee näistä kirjoista hänen mielestään erityisiä.
”Nyt eletään lukijan aikaa. Äänikirjabuumin ansiosta uutuuskirjoja ei ole koskaan voinut lukea yhtä edullisesti kuin nyt.”
Tilaisuudessa hän pohtii myös sitä, mihin kirja-alalla menossa oleva digitaalinen vallankumous johtaa.
”Kustantamot ja kirjakaupat ovat uuden edessä, ja varsinkin tietokirjojen tulevaisuus saattaa olla vaikea. Heikoimmassa asemassa ovat kirjailijat.”
Suomen Kuvalehdestä eläköitynyt Kylänpää on julkaissut mm. Claes Anderssonin elämäkerran ja tietokirjallisuuden Finlandialla palkitun Pentti Linkolan elämäkerran.
Tilaisuus on kaikille avoin eikä siihen tarvitse ilmoittautua.
Tervetuloa!

Kielikahvila / Language Café, Puijonlaakso
2024-02-08 17:00 - 18:30 | Puijonlaakson kirjasto, Mailatie 2, Kuopio, 70200, Suomi
Kielikahvila
klo 17–18.30
Torstaisin 11.1. | 8.2. | 14.3. | 11.4. | 16.5. Puijonlaakson kirjastossa
Lets speak Suomi! Tule Puijonlaakson kirjaston kielikahvilaan pelaamaan lautapelejä ja harjoittelemaan suomea rennossa ilmapiirissä.
Kielikahvila on kaikille avoin, rento tapahtuma, jossa harjoitellaan puhumaan suomea. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä

Kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan ja ota mukaan rentoa asennetta ja hymyä – vaikka koko perheen voimin! Tarjolla on kahvia ja teetä!
Tapahtuma on maksuton, eikä siihen tarvitse ilmoittautua etukäteen.
Tervetuloa!

Language Café
5PM–6.30PM
On following Thursdays: Jan 11 | Feb 8 | March 14 | Apr 11 | May 16
at Puijonlaakso Library
Lets speak Suomi! Welcome to Puijonlaakso Library Language Café to play board games and learn to speak Finnish in a relaxed atmosphere.
Puijonlaakso Library Language Café is an open, relaxed event where you can practice speaking Finnish. When you strike up a conversation, it’s easy to get to know new people and cultures.  Of course, you can also participate just by listening!

Meet new people
Chat and exchange thoughts
Learn to speak Finnish in a casual group, playing fun board games

Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.

Kirjastohetket Pyörön kirjastossa keväällä 2024
2024-02-09 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa lasten kirjastohetkiin Pyörön kirjastoon:
pe 19.1. klo 9.15: 2-4 v
pe 9.2. klo 9.15: eskarit
pe 1.3. klo 9.15 : 3-5 v
pe 5.4. klo 9.15: 2-4 v
pe 19.4. klo 9.15: 1-3 v
ke 8.5. klo 9.15: 3-5 v
pe 24.5. klo 9.15: kaikki

Kantti-satutunti: Postiseikkailu
2024-02-09 09:30 - 10:00 | Kanttikuopio, Museokatu 1, 70100 Kuopio
Kantti-satutunnit
Kantti-satutunneilla pääkirjaston sadut saavat seurakseen tiedonmuruja museolta.
Tapahtumat järjestetään Kuopion museon tiloissa.
pe 2.2. klo 9.30: Mahtava metsäretki -satutunti
pe 9.2. klo 9.30: Postiseikkailu-satutunti
pe 16.2. klo 9.30: Lelu leikin loihtii -satutunti
pe 23.2. klo 9.30: Vuodenaikojen ihmeet -satutunti
Lisätietoja tapahtumasta: kuopionmuseot.fi/tapahtumat
Tapahtumaan on vapaa pääsy mutta pyydämme ryhmiä ennakkoilmoittautumaan etukäteen Kuopion museon asiakaspalveluun kuopionmuseo@kuopio.fi / 017 182 603.

Teemalliset legopajat
2024-02-10 10:00 - 12:30, 2024-02-10 13:00 - 15:30 | Pääkirjasto, Maaherrankatu 12, Kuopio, 70100, Suomi
Hei mestarirakentajat ja legointoilijat! Tervetuloa pääkirjaston teemallisiin legopajoihin! Pajat pidetään kerran kuussa ja niissä rakennellaan vaihtuvan teeman mukaisesti.
Legopajat järjestetään pääkirjaston lasten- ja nuortenosaston työpajatilassa. Suositusikäraja 7+, nuoremmat täysi-ikäisen huoltajan seurassa.
KE 24.1.   klo 10–12.30 ja 13–15.30 Teemana: Taikuus
LA 10.2. klo 10–12.30 ja 13–15.30  Teemana: Robotit ja laitteet
TI 12.3. klo 12.30–15.30 Teemana: Unelmien puutarha
TI 9.4. klo 12.30–15.30 Teemana: Supersankarit ja sarjakuvat
LA 11.5. klo 10–12.30 ja 13–15.30 Teemana: Avaruus

Amorin karanneet kirjeet
2024-02-12 08:00 - 2024-02-18 16:00 | Pääkirjasto, Maaherrankatu 12, Kuopio, 70100, Suomi
Amor on pulassa! Hänen rakkauskirjeensä ovat päässeet karkuun ja piiloutuneet ympäri Kuopiota! Pystytkö löytämään omasi? Kirjeiden on nähty lentelevän Kuopion kulttuuritalojen, kuten museoiden, pääkirjaston, ja kansalaisopiston lähettyvillä. Rakkauskirjeistä on saatu näköhavaintoja myös ennen Kuopion kaupunginteatterin esityksiä ja Kuopion Musiikkikeskuksen Avoimien ovien päivänä 15.2. Pidä siis silmäsi tarkkana ja etsi oma rakkauskirjeesi Ystävänviikolla! Rakkauskirjeen voit pitää itse, antaa ystävälle tai muulle sinulle tärkeälle henkilölle.
Amorin karanneet kirjeet on osa Kuopion kaupungin Ystävänpäivä 2024 – Kuopio tapahtumaohjelmaa.

Karttulan kirjaston lukupiiri
2024-02-12 12:00 - 13:00 | Karttulan kirjasto, Kissakuusentie 20, Karttula, 72100, Suomi
Kokoonnumme Karttulan kirjaston lukusalissa alla lueteltuina päivinä klo 12–13.
ma 15.1.
Calvino, Italo: Paroni puussa
Satiirinen kertomus aatelispojasta. Vuonna 1767 kaksitoistavuotias Cosimo Piovasco di Rondó karkaa kotoaan, koska ei halua syödä etanoita ruokapöydässä. Cosimo kiipeää puuhun ja päättää, ettei tule enää ikinä alas. Cosimon päätös ei kuitenkaan estä häntä liikkumasta puutarhan muissa puissa ja puutarhan viereisissä metsissä.
ma 12.2.
Petrovskaja, Katja: Ehkä Esther
Palkittu kertomusromaani yhden suvun ja siten koko Euroopan historiasta, maailmasta joka ei tunnu millään oppivan virheistään. Ukrainalais-puolalaiseen sukuun syntynyt, sittemmin saksalaistunut kirjailija Katja Petrovskaja havahtuu ajan armottomuuteen. Ihmiset kuolevat, muistot haalistuvat, menneisyys katoaa. Miten selvittää oman sukunsa tarina, omat juurensa, kun ei ole enää ketään keltä kysyä?
ma 18.3.
Modiano, Patrick: Uinuvia muistoja
Muistamisen taituriksi luonnehdittu Modiano yrittää ratkoa Pariisin arvoituksia, joista tässä kirjassa keskeiseksi nousee 1960-luvulla tapahtunut murha.
ma 15.4.
Austen, Jane: Emma
Kirjan päähenkilönä häärii herraskartanon nuori neiti Emma, joka on katsonut asiakseen saattaa itselleen rakkaita henkilöitä avioliiton satamaan. Hän joutuu kuitenkin karvaasti huomaamaan, että tunteiden johdatteleminen ei olekaan niin helppoa, kuin hän oli alkuun kuvitellut. Pappikin menee ja rakastuu aivan väärään ihmiseen. Loppujen lopuksi Emma löytää itsensäkin haaveilemasta avioliitosta.
ma 13.5.
Jansson, Tove: Kesäkirja
Kirja kertoo kolmesta ihmisestä, jotka viettävät kesää Suomenlahden saarella: Sophia-lapsesta, hänen isästään ja isoäidistään. Ennen muuta se on kertomus hyvin vanhan naisen ja hyvin pienen tytön ystävyydestä.
Tervetuloa!

Savonia-AMK:n musiikkipedagogiopiskelijat ja kirjaston musiikkiosastolaiset vierailulla Juankosken kirjastossa
2024-02-12 17:00 - 18:00 | Juankosken kirjasto, Juankoskentie 26, Juankoski, 73500, Suomi
Savonia-AMK:n musiikkipedagogiopiskelijat ja kirjaston musiikkiosastolaiset vierailulla Juankosken kirjastossa ma 12.2. klo 17!
Savonia-AMK:n opiskelijat esittävät Talvikamari-festivaalin ohjelmistoa:
Kitaraduo Tonteri
(Touko Saranpää ja Santeri Piipponen)
Tapahtumassa esillä myös kirjaston musiikkipalveluja ja -aineistoja.
Tervetuloa nauttimaan musiikista kirjastossasi!
Tapahtuma on osa AVI-rahoitteista Oppia ja iloa musiikista -hanketta.

Maaningan kirjaston satutuokiot
2024-02-13 10:00 - 10:30 | Maaningan kirjasto, Keskusraitti 3, Maaninka, 71750, Suomi
Satutuokiot alle kouluikäisille Maaningan lähikirjastossa tiistaisin klo 10.00–10.30:

13.2. Ystävien kesken
5.3. Metkat menopelit
9.4. Ihan pöhkö juttu!
7.5. Lähdetään retkelle

Tervetuloa!

Klassikkolukupiiri
2024-02-13 17:30 - 18:30 | Pääkirjasto, Maaherrankatu 12, Kuopio, 70100, Suomi
Klassikkolukupiiri kokoontuu keväällä kerran kuussa tiistaisin klo 17.30–18.30 pääkirjaston koulutustilassa (1.kerros, lasten- ja nuortenosaston perällä).
Ilmoittautumista tai kirjallisuuden tuntemusta ei tarvita, ja mukaan voit tulla useammalle tai vaikka vain yhdellekin kerralle.
ti 16.1.
Vilhem Moberg: Maastamuuttajat 1
ti 13.2.
Halldór Kiljan Laxness: Salka Valka
(kirjan kaikki painokset ja suomennokset käyvät. Pääkirjaston asiakaspalvelusta voi myös kysyä lainaan lisäkappaleita)
ti 12.3.
Kerstin Ekman: Tapahtui veden äärellä
ti 16.4.
Peter Høeg: Lumen taju

Pääkirjaston satutunnit keväällä 2024
2024-02-14 10:00 - 10:30, 2024-02-21 10:00 - 10:30 | Pääkirjasto, Maaherrankatu 12, Kuopio, 70100, Suomi
Satutunnit pidetään pääkirjaston lasten- ja nuortenosastolla keskiviikkoisin klo 10. Satutunti kestää n. puoli tuntia ja sopii 3-7-vuotiaille. Ei ennakkoilmoittautumista. Tervetuloa!
3.1. Aamusta päivä alkaa
10.1. Sinnikäs ei lannistu
17.1. Pakkanen paukkuu! (tukiviitottu)
24.1. Pakkastaikaa (Pakkaspäivien ohjelmaa)
31.1. Lekotellaan
7.2. Lasketaan mäkeä
14.2. Ystäviä aina (tukiviitottu)
21.2. Seepran raidat
28.2. Hammashommia
6.3. Hassuja juttuja
13.3. Leikitäänkö? (tukiviitottu)
20.3. Pajunkissoja ja kevään merkkejä
27.3. Puput loikkii pääsiäiseen! HUOM! kokoussalissa, 1. krs
3.4. Pahassa pinteessä
10.4. Hiiripiiri
17.4. Kotiaskareita (tukiviitottu)
24.4. Mäyrän kanssa metsässä
1.5. Vappu, kirjasto suljettu, ei satutuntia
8.5. Perhe on paras
15.5. Kalojen kotona
22.5. Ihana kevät (tukiviitottu)
29.5. Lähdetään retkelle!

Savonia-AMK:n musiikkipedagogiopiskelijat ja kirjaston musiikkiosastolaiset vierailulla Nilsiän kirjastossa
2024-02-14 12:00 - 13:00 | Nilsiän kirjasto, Ukko-Paavontie 15, Nilsiä, 73300, Suomi
Savonia-AMK:n musiikkipedagogiopiskelijat ja kirjaston musiikkiosastolaiset vierailulla Nilsiän kirjastossa ke 14.2. klo 12!
Savonia-AMK:n opiskelijat esittävät Talvikamari-festivaalin ohjelmistoa:
Kitaraduo Tonteri
(Touko Saranpää ja Santeri Piipponen)
Tapahtumassa esillä myös kirjaston musiikkipalveluja ja -aineistoja.
Tervetuloa nauttimaan musiikista kirjastossasi!
Tapahtuma on osa AVI-rahoitteista Oppia ja iloa musiikista -hanketta.

Konsolipelikeskiviikko
2024-02-14 14:00 - 18:00 | Pääkirjasto, Maaherrankatu 12, Kuopio, 70100, Suomi
Hei kaikki konsolipeleistä kiinnostuneet! Tervetuloa viettämään konsolipelikeskiviikkoa pääkirjaston lasten- ja nuortenosaston koulutustilaan.
Tapahtumassa tutustutaan ja pelataan kuukausittain vaihtuvaa konsolipeliä sekä jutellaan pelaamisesta, pelikulttuurista ja muista pelimaailmassa esille tulevista kysymyksistä.
Tähän tapahtumaan ovat myös vanhemmat ja muut huoltajat tervetulleita tutustumaan pelikonsoleiden maailmaan!
Konsolipelikeskiviikoissa on mukana Pelituen asiantuntija.
Konsolipelikeskiviikot pääkirjaston lasten- ja nuortenosaston koulutustilassa klo 14–18:
| 17.4. | 15.5. | 12.6. | 17.7. |
17.4. PlayStation 5 ja Dreamworks All-Star Kart Racing
15.5. Nintendo Switch ja Taiko No Tatsujin: Drum’n Fun
12.6. Xbox One ja FC 24
17.7. Nintendo Switch ja Nintendo Switch Sports
Suositusikäraja 7+ ja nuoremmat täysi-ikäisen huoltajan seurassa.

Kantin kestävä keskiviikko: OMPELUSEURAT, toppavaatteiden korjaus
2024-02-14 16:30 - 19:00 | Kuopion museon monitoimi- ja työpajatila, Museokatu 1, Kuopio, 70100, Suomi
Keskiviikkona 14.2. klo 16.30-19 Kantin kestävä keskiviikko -tapahtumasarjassa vuorossa on OMPELUSEUROJEN toppavaatteiden korjauspaja. Paja pidetään Kuopion museon monitoimitilassa.
Tule korjaamaan rikkinäisiä toppatakkeja ja -housuja ompelukoneella tai käsin. Harjoitellaan yhdessä, korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy paikkakankaita, lankoja ym. korjaamiseen. Voit tuoda kiertoon myös omia materiaaleja.
Jaossa myös Kuopion kaupunginkirjaston kokoamia aineistovinkkilistoja!
Korjaaminen kannattaa aina!

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvö
(Ohjelmamuutokset ja täydennykset ovat mahdollisia!)

Elävä äänikirja
2024-02-14 17:00 - 18:00 | Pääkirjasto, Maaherrankatu 12, Kuopio, 70100, Suomi
Kaipaatko lepoa päivän rientojen jälkeen?
Tule kuuntelemaan ääneen luettua kirjallisuutta, käsityön kanssa tai ilman!
Tilaisuudessa luetaan erilaisia, lyhyitä tekstejä.
Paikka: Pääkirjasto, Kohtaamo (Museokadun sisäänkäynnin vieressä)
Aika: Keskiviikkoisin klo 17 alkaen
10.1. | 14.2. | 13.3. | 10.4.
Kirjasto tarjoaa osallistujille iltateen. Jos kätesi kaipaavat tekemistä, paikan päältä löydät värityskuvia ja värikyniä.
Tervetuloa!

Vehmersalmen kirjaston neulelukupiiri
2024-02-14 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjaston neulelukupiiri kokoontuu kevätkaudella 2024 klo 17 seuraavasti:
Ke 10.1.
Maria Mustranta: Äidin tehtävä
Ke 14.2.
Ann-Luise Bertell: Ikävän jälkeen
Ke 13.3.
Meri Eskola: Ehdin rakastaa häntä
Ke 10.4.
Raija Oranen: Minä Armi Maria R.
Ke 15.5.
Kati Tervo: Tyttö joka olin
Lukupiiriin voi osallistua käsityön kanssa tai ilman. Tervetuloa!

Postimerkin Päivän postimerkki- ja postikorttinäyttely
2024-02-15 08:00 - 2024-02-17 16:00 | Pääkirjasto, Maaherrankatu 12, Kuopio, 70100, Suomi
Postimerkin Päivän postimerkki- ja postikorttinäyttely /
Kuopion Filatelistikerho ry.
Lisäksi lauantaina 17.2. klo 13-15 kokoussalissa näyttelyyn liittyvä esitelmätilaisuus ja pienimuotoinen huutokauppa.
Tervetuloa!

Savonia-AMK:n musiikkipedagogiopiskelijat ja kirjaston musiikkiosastolaiset vierailuilla Jynkän kirjastossa
2024-02-15 16:30 - 17:30 | Jynkän kirjasto, Maitotie 2, Kuopio, 70780, Suomi
Savonia-AMK:n musiikkipedagogiopiskelijat ja pääkirjaston musiikkiosaston väki vierailevat Jynkän kirjastossa seuraavasti:

To 15.2. klo 16.30:
Savonia-AMK:n opiskelijat esittävät Talvikamari-festivaalin ohjelmistoon sisältyvää Mozartin huilumusiikkia
(Milla Rontti, Martta Laitinen, Semyon Danilovtsev ja Jenni Olli)
to 29.2. klo 17:
Kitaraduo Tonteri
(Touko Saranpää ja Santeri Piipponen)
Tapahtumissa esillä myös kirjaston musiikkipalveluja ja -aineistoja.
Tervetuloa nauttimaan musiikista kirjastossasi!
Tapahtuma on osa AVI-rahoitteista Oppia ja iloa musiikista -hanketta.

Satuhetki Kurkimäen kirjastossa
2024-02-15 18:00 - 18:30 | Kurkimäen kirjasto, Kurkimäentie 455, Kuopio, 71480, Suomi
Tervetuloa lasten satuhetkeen Kurkimäen kirjastoon to 15.2.2024 klo 18!

Kantti-satutunti: Lelu leikin loihtii
2024-02-16 09:30 - 10:00 | Kanttikuopio, Museokatu 1, 70100 Kuopio

Luontokirjalukupiiri
2024-02-21 17:00 - 18:00 | Etäyhteydellä, Suomi
Luontokirjalukupiiri kokoontuu etänä kerran kuukaudessa keskiviikkoisin klo 17.00–18.00.
Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla vain yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla. Ilmoittautumista ei tarvita.
Sisään pääsee alla ilmoitettuina ajankohtina suoraan oheisesta linkistä:
https://zoom.us/j/99576520794
Meeting ID: 995 7652 0794Lisätietoja saa osoitteesta aikuistenosasto.kirjasto@kuopio.fi

Ke 21.2.2024  klo 17
Svensson, Patrik: Meren kutsu
Ke 20.3.2024 klo 17
Kovalainen, Ritva & Seppo, Sanni: Pohjoistuulen metsä
Ke 24.4.2024 klo 17
Lunde, Maja: Unelma puusta

Tervetuloa!

Lapin retkeilyreitit -kirjan esittelyä
2024-02-22 17:00 - 18:30 | Pääkirjasto, Maaherrankatu 12, Kuopio, 70100, Suomi
Suosittu tietokirjailija Harri Ahonen esittelee Lapin retkeilyreitit – päiväretkiä tuntureilla ja metsissä -kirjaansa Iisalmen kaupunginkirjastolla ke 21.2. klo 18.00 sekä Kuopion pääkirjastolla (1. krs kokoussali) to 22.2. klo 17.00.
HUOM! Iisalmen tilaisuutta 21.2. klo 18 voi seurata myös Facebookin livelähetyksenä: facebook.com/kirjastoiisalmi.
Luennolla ovat mukana maakunnan kauneimmat päiväretkikohteet. Esittelyssä on koko joukko tunnettuja ja vähemmän tunnettuja kohteita, tuokiokuvia kansallispuistojen ja luonnonpuistojen rakkarinteiltä, Meri-Lapin ja Inarijärven rantaviivojen tuntumasta sekä Lapin pauhuavien koskien penkereiltä. Luennolla esitellään myös retkikohteita, jotka sijaitsevat tunnetuimpien paikkojen ulkopuolella.
Vapaa pääsy, tervetuloa!
Tilaisuus on järjestetty yhteistyönä Iisalmen kaupunginkirjaston kanssa.

Kantti-satutunti: Vuodenaikojen ihmeet
2024-02-23 09:30 - 10:00 | Kanttikuopio, Museokatu 1, 70100 Kuopio

Lasten leffalauantai
2024-02-24 10:00 - 12:00 | Pääkirjasto, Maaherrankatu 12, Kuopio, 70100, Suomi
Tervetuloa viettämään lasten leffalauantaita pääkirjastoon! Leffalauantait pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin leffalauantai on jo 23.3.
Leffalauantaissa katsellaan mukavia lastenleffoja pääkirjaston kokoussalissa klo 10 alkaen. Muistakaa kuitenkin tarkistaa elokuvien ikärajat. K-7 elokuviin 4-vuotiaat täysi-ikäisen huoltajan seurassa. Leffalauantaissa on tarjolla myös lastenkirjallisuutta sekä pientä puuhastelua, kuten värityskuvia.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 10 The Lego Batman movie -elokuva K-7
24.2. klo 10 Ice Age – Jäätikön sankarit K-7
23.3. klo 10 Supermarsu 2
27.4. klo 10 Vakoojat valepuvuissa K-7
25.5. klo 10 Pelle Hermanni, S

Nuorten kino
2024-02-24 13:00 - 15:30 | Pääkirjasto, Maaherrankatu 12, Kuopio, 70100, Suomi
Tervetuloa viettämään nuorten leffahetkeä pääkirjastoon! Nuorten kino pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin se pidetään jo 23.3.
Nuorten kinossa katsellaan mukavia nuorten leffoja pääkirjaston kokoussalissa klo 13 alkaen. Muistakaa kuitenkin tarkistaa elokuvien ikärajat! Täysi-ikäisen huoltajan seurassa K-12-elokuviin pääsevät 9 vuotta täyttäneet ja K-16-elokuviin 13 vuotta täyttäneet nuoret.
Nuorten leffahetkissä on tarjolla myös leffan teemaan sopivaa nuortenkirjallisuutta.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 13 Night at the museum – Yö museossa K-12
24.2. klo 13 Piin elämää K-12 HUOM! Elokuva vaihtunut!
23.3. klo 13 Beasts of the southern wild K-12
27.4. klo 13 the Kingsman K-16
25.5. klo 13 Miss Farkku-Suomi K-12
